Karim Matmour

Karim Matmour (, s. 25. kesäkuuta 1985 Strasbourg, Ranska) on algerialainen jalkapalloilija. Laitahyökkääjä pelaava Matmour edustaa Saksan 2. Bundesliigassa pelaavaa Kaiserslauternia.

Ura
Matmourin jalkapalloura alkoi ASPV Strasbourgin junioreissa vuonna 1991. Sittemmin hän siirtyi samaisen kaupungin suurimman seuraan RC Strasbourgin reservijoukkueeseen, josta Matmour siirtyi opiskelunsa vuoksi amatööritasolla pelanneeseen ASPV Strasbourgiin.

SC Freiburg
Lyhyen sopimuksen päätteeksi hän siirtyi Saksaan SC Freiburgin reservijoukkueeseen. Sittemmin Matmourin ammattilaisuransa sai alkunsa, kun hänet nostettiin Freiburgin edustukseen tammikuussa 2006. Matmour pelasi ensimmäisen ottelunsa 2. Bundesliigassa 28. tammikuuta 2006 Dynamo Dresdeniä vastaan tultuaan vaihdosta kentälle ottelun 67 minuutin kohdalla. Samalla kaudella hän teki ensimmäiset maalinsa vierasottelussa Hansa Rostockia vastaan. Freiburg voitti ottelun 1–2 Matmourin kahdella maalilla. Seuraavat kaksi kautta Matmour pelasi Freiburgin paidassa yhteensä 63 ottelua, joissa hän teki kahdeksan maalia.

Borussia Mönchengladbach
Kesäkuussa 2008 Matmour allekirjoitti neljän vuoden sopimuksen Borussia Mönchengladbachin kanssa.Gladbach verpflichtet Matmour 4.6.2008 Kicker Viitattu 11.1.2010  Hän pelasi ensimmäisellä Bundesliiga kaudellaan 34 ottelua, joissa hän onnistui tekemään kolme maalia. Avausmaali syntyi kotiottelussa Werder Bremeniä vastaan 30. elokuuta 2008.African goals in Europe: 30-31 Aug BBC 2.9.2008 Viitattu 3.6.2012  Kaudella 2009–2010 Matmour pelasi 25 ottelua ja teki yhden maalin, joka syntyi kotiottelussa Hertha Berliniä vastaan. Maali oli myös ottelun voittomaali.

Kolmannella kaudella (2010–2011) Matmour kärsi kauden alussa nilkkavammasta. Hän pelasi kaksi ottelua, kunnes joutui olemaan sivussa kaksi kuukautta. Matmour palasi takaisin Mönchengladbachin kokoonpanoon 6. marraskuuta 2010 ottelussa Bayern Müncheniä vastaan. Matmour loukkasi ottelussa akillesjänteensä ja oli sivussa kaksi viikkoa. Sittemmin hän menetti pelipaikkansa oltuaan liian pitkään sivussa kauden alussa sattuneiden loukkaantumisten vuoksi.Matmour ou les raisons d’une mise à l’écart injuste Le Buteur 7.3.2011 Viitattu 10.6.2012  Matmour päätti olla tekemättä jatkosopimusta joukkueen kanssa, kun valmentaja Lucien Favre oli pudottanut hänet avauskokoonpanosta. Mönchengladbach sijoittui kauden päätteeksi Bundesliigassa sijalle 18, joka tarkoitti sitä, että joukkue joutui karsimaan paikastaan säilyäkseen Saksan pääsarjassa.Bundesliga 2010/2011 worldfootball Viitattu 10.6.2012  Mönchengladbach kohtasi kaksiosaisessa ottelussa VfL Bochumin, jonka se voitti yhteismaalein 2–1. Matmour pääsi kentälle ensimmäisessä ottelussa 83 minuutin kohdalla.Borussia Mönchengladbach 1 - VfL Bochum 0 : Matmour fait basculer le match, Yahia fulmine Le Buteur 21.5.2011 Viitattu 10.6.2012 

Eintracht Frankfurt
1. heinäkuuta 2011 Matmour allekirjoitti yhden vuoden sopimuksen 2. Bundesliigassa pelaavan Eintracht Frankfurtin kanssa.Matmour signe à l'Eintracht Francfort DZfoot 1.7.2011 Viitattu 2.7.2011  Matmour onnistui tekemään avausottelussaan maalin Greuther Fürthia vastaan 15. heinäkuuta 2011 tultuaan vaihdosta kentälle.SpVgg Greuther Fürth v Eintracht Frankfurt ESPN Soccernet 15.7.2011 Viitattu 9.6.2012  Matmour oli vaihtopelaajan roolissa seitsemässä ensimmäisessä pelissä, mukaan lukien yhdessä Saksan cupin ottelussa. Hän pelasi ensimmäisen kerran avauksessa 15. elokuuta 2011 kotiottelussa Fortuna Düsseldorfia vastaan. Ottelu päättyi tasan 1–1.Eintracht Frankfurt v Fortuna Düsseldorf ESPN Soccernet 15.8.2011 Viitattu 9.6.2012  Matmour pelasi vielä seuraavankin ottelun avauksessa, kunnes jäi loppu kaudeksi vaihtopelaajan rooliin.Matmour sur le banc contre Alemannia Aachen Le Buteur 20.11.2011 Viitattu 10.6.2012  Hän onnistui tekemään ratkaisevan maalin Alemannia Aachenia vastaan. Matmour vei kaksi minuuttia Aachenin Aïmen Demain tasoitusmaalista 4–3 voittoon.Matmour buteur décisif face à Aix-la-Chapelle Le Buteur 21.11.2011 Viitattu 9.6.2012  Maali oli samalla hänen kauden kolmas. Matmour nousi 18. helmikuuta 2012 jälleen joukkueensa sankariksi, kun hän teki hattutempun kotiottelussa FSV Frankfurtia vastaan.Verts  Karim Matmour déchaîné sous les yeux de Halilhodzic DZfoot 19.2.2012 Viitattu 19.2.2012  Ottelu päättyi Eintracht Frankfurtin 6–1 voittoon. Hattutemppu oli samalla Matmourin ammattilaisuran ensimmäinen.Super Matmour Roi de Francfort Le Buteur 19.2.2012 Viitattu 9.6.2012  Matmour oli myös joukkueen avauskokoonpanossa.Eintracht Frankfurt v FSV Frankfurt ESPN Soccernet 18.2.2012 Viitattu 9.6.2012  Kauden päätteeksi Eintracht sijoittui 2. Bundesliigassa toiseksi ja nousi kaudeksi 2012–2013 Bundesliigaan.Eintracht Frankfurt palaa Bundesliigaan HS 24.4.2012 Viitattu 9.6.2012 Kauden päätyttyä joukkueen valmentaja Armin Veh vakuutti tekevänsä Matmourin kanssa jatkosopimuksen.Armin Veh : «Matmour restera avec nous la saison prochaine» Le Buteur 2.5.2012 Viitattu 9.6.2012 

Maajoukkueura
Matmour aloitti Algerian maajoukkueessa pelaamisen vuonna 2007, saatuaan ensimmäisen kutsun maajoukkueeseen 6. helmikuuta 2007. Hän pelasi myös ensimmäiset arvokisansa vuoden 2010 Afrikan-mestaruuskisoissa. Kisoissa Matmour teki yhden maalin puolivälierissä Norsunluurannikkoa vastaan.Ivory Coast 2-3 Algeria (aet) BBC 24.1.2010 Viitattu 3.6.2012  Toiset arvokisansa Matmour pelasi vuoden 2010 MM-kisoissa, jossa hän pelasi maansa kaikki kolme ottelua.

3. toukokuuta 2012 Matmour ilmoitti päättäneensä maajoukkueuransa.Matmour annonce sa retraite ! Le Buteur 3.5.2012 Viitattu 9.6.2012  Hän ei kuitenkaan kieltänyt lopettavansa kokonaan maajoukkuepelejä, mutta ottavansa tauon maajoukkuepeleistä.Communiqué de Karim Matmour Le Buteur 3.5.2012 Viitattu 9.6.2012  Matmour pelasi urallaan kolmekymmentä maaottelua ja teki niissä kaksi maalia.

Maaottelumaalit
#PäivämääräPelipaikkaVastustajaTilanneLopputulosKilpailu17. kesäkuuta 2009Stade Moustapha Tchaker, Blida, Algeria1 – 03 – 1MM-karsinta 2010224. tammikuuta 2010Estádio Nacional do Chiazi, Cabina, Angola1 – 13 – 2AM-kisat 2010

Yksityiselämä
Matmour syntyi Strasbourgissa ja on perheensä nuorin lapsi.Matmour en toute intimité Le Buteur 6.2.2010 Viitattu 10.6.2012  Hänen vanhempansa ovat kotoisin Tiaretista, Algeriasta, kuten myös suurin osa hänen sisaruksistaan. Matmour kertoi olevansa toinen lapsista, joka on syntynyt Ranskassa ja tämän myötä ei puhu kunnolla arabiaa, koska sisaruksensa puhuivat aina hänelle ranskaa. Matmour kertoi kuitenkin ymmärtävänsä arabiaa.

Matmour on naimisissa poplaulaja Manel Filalin kanssa.هكذا اختار نجم الخضر شريكة حياته بألمانيا Echorouk Online 11.5.2010 Viitattu 23.8.2010 

Lähteet

Aiheesta muualla
 Virallinen kotisivu
 Worldfootball

Luokka:Algerialaiset jalkapalloilijat
Luokka:Ranskanalgerialaiset
Luokka:Vuonna 1985 syntyneet
Luokka:Elävät henkilöt